"تورکیه ترورلا موباریزه ایله باغلی امکداشیق مکانیزم‌لری چرچیوه‌سینده ایستنیلن بوتون تدبیرلری گؤروب".
بونو خاریجی ایشلر ناظیرلیگی‌نین سؤزچوسو سفیر تانژو بیلگیچ سون گون‌لر بعضی اؤلکه‌لرین تورکیه وطنداش‌لارینا سیاحت خبردارلیغی مسئله‌سی ایله باغلی سوالا وئردیگی جاوابیندا دئییب.
"قئید اولونان خبردارلیق‌لارین موختلیف اولوسلار آراسی حادثه‌لر و موتیو‌لرله علاقه‌لی اولدوغو دوشونولور. اصلینده ترورلا موباریزه ایله باغلی امکداش‌لیق مکانیزم‌لریمیز چرچیوه‌سینده مووافیق قوروم‌لاریمیز طرفیندن بوتون لازیمی تهلوکه‌سیزلیک تدبیرلری گؤرولور"،-دئیه تانژو بیلگیچ قئید ائدیب.
تورکیه-‌نین تهلوکه‌سیز اؤلکه اولدوغونو و یورد ایچی و سرحدیانی عملیات‌لارلا ترورلا ان تأثیرلی شکیلده موباریزه آپاردیغینی وورغولایان بیلگیچ بو ساحه‌ده الده ائدیلن اوغورلو نتیجه‌لرین آچیق شکیلده گؤروندوگونو بیلدیریب.
تانژو بیلگیچ اونو دا دئییب کی، بو چرچیوده اؤلکه‌میز ترور تشکیلات‌لاری آراسیندا هئچ بیر فرق قویما‌دان ترورا قارشی موباریزنی داوام ائتدیردیقده اولوسلار توپلومون تهلوکه‌سیزلیگینه ده اؤز تحفه سینی وئریر. اصلینده بو مسئله اولوسلار آراسی توپلوم طرفیندن ده معلوم‌دور و آلقیش‌لانیر".
